Kas olete kunagi kuulnud terminit "eduevangeelium"?
Sellest räägitakse igal pool maailmas.
Mõned nimetavad seda evangeeliumi eduks.
Aga ma arvan, et vahel tõlgendatakse nii vääriti kõiki neid piiblisalme,
mis räägivad õnnistustest, mida Jumal tahab meile anda, kui oleme Talle kuulekad.
Lubage ma nimetan 4-5 kirjakohta.
Malaki 3:10
Matteuse 25:14-30
Johannese 10:10
Filippi 4:19
1. Johannese 1:2
Kõik need, kes usuvad eduevangeeliumi, tõlgendavad neid tekste oma huvides vääralt.
Miks nad seda teevad?
Sest nad usuvad, et kui mina annan, siis garanteeritakse mulle vastutasu.
See teeb Piiblist tükitöölepingu.
Aga ma tahan teile meelde tuletada, et Piibel ei ole tööleping,
see on tõotus sellest, mida Jumal meie heaks teeb.
Teda ei huvita niivõrd see, kas sa oled rikas või vaene.
Teda huvitab sinu süda, suhtumine ja otsused, mida sa vastu võtad.
Lubage ma toon kaks näidet,
mis illustreerivad seda, et eduevangeelium on väär.
Esimene neist tuleb Vanast Testamendist, see on mees nimega Iiob.
Tal oli rikkust, tal oli perekond, ta oli arvatavasti idamaa rikkaim mees.
Aga ta kaotas kõik.
Aga ta ütles: "Jumal, isegi kui Sa minult elu võtad, teenin ma Sind ikkagi."
Aga mõned ütlevad: "Tema usk ei olnud piisav."
Iiobi usk oli alati piisav.
Nii et kui sul ei ole kõiki neid õnnistusi, siis eduteoloogia inimesed ütlevad, et su usk ei ole piisav.
Aga Jumal tahab teada, et kui Ta tagasi tuleb, kas Ta leiab maa pealt veel usku.
Nii et Iiob on vastus eduevangeeliumile.
Ja mulle meeldib järgmine näide ka.
See on suurim illustratsioon - selleks on Jeesus.
Kui Ta tuli siia maa peale, oli Ta vaene.
Tegelikult jättis Ta kõik oma rikkused taevasse.
Kogu universum on Tema oma.
Ta keeldus saatana pakkumisest, kui too tahtis Talle kõrbes anda kõik maailma rikkused.
Kui Ta ütles: "Kirjutatud on..."
Ma tahan teile meelde tuletada, et kui Eeva läks üksinda aeda, jõudis ta puu juurde.
Te teate seda, see on tuttav lugu.
Ta nägi, ta ihaldas ja ta võttis.
On veel üks mees, tema nimi oli Aakon.
Ta nägi baabüloni rüüd, ta ihaldas seda ja ta võttis selle.
Kuidas on lood sinuga?
Mida sina näed, mida sa ihaldad ja mida sa endale võtad?
Ma loodan, et sa võtad Jeesuse.